**DOBELES NOVADA PAŠVALDĪBAS LAUKSAIMNIECĪBĀ IZMANTOJAMĀS ZEMES “JĀŅKALNIŅI”, BIKSTU PAGASTĀ, DOBELES NOVADĀ, MUTISKĀS IZSOLES NOTEIKUMI**

1. Ar šiem noteikumiem (turpmāk – noteikumi) tiek noteikta Dobeles novada pašvaldībai piederošas **lauksaimniecībā** **izmantojamās zemes** **“Jāņkalniņi”, Bikstu pagastā, Dobeles novadā,** ar kadastra numuru 46540050193), platība 0,2772 ha (2772 m2), tai skaitā 0,2772 ha (2772 m2) lauksaimniecībā izmantojamā zeme, kadastra apzīmējums 46540050193 (turpmāk tekstā – Izsoles objekts) atklātā mutiskās izsole ar augšupejošu soli.
2. Izsoles objekta **nosacītā** **cena ir 1800 EUR** (viens tūkstotis astoņi simti *euro*), **solis** - **100 EUR**(viens simts *euro*), nosolītās pirkuma maksas samaksas termiņš - **2025.gada 31.maijs.**
3. Izsole notiks **2025.gada 12.martā, plkst. 14.00**, Brīvības ielā 15, Dobelē, Dobeles novadā, 3.stāva lielajā zālē, atbilstoši šiem noteikumiem, un to organizē Dobeles novada pašvaldības Īpašumu komisija.
4. Izsoles dalībniekiem ir tiesības iepazīties ar Izsoles objekta faktisko stāvokli.
5. Izsoles pretendentam, pēc iepazīšanās ar Izsoles objekta faktisko stāvokli, nav tiesības celt jebkādas pretenzijas par to.
6. Izsoles dalībnieki līdz **2025.gada 10.martam** Dobeles novada pašvaldībā Brīvības ielā 15, Dobelē, Dobeles novadā rakstveidā vai elektroniski apic@dobele.lv iesniedz pieteikumu un maksājumu kvītis par dalības maksas **40 EUR**(četrdesmit *euro*) un drošības naudas **180 EUR** (viens simts astoņdesmit *euro*) samaksu Dobeles novada pašvaldības norēķinu AS “SEB banka” norēķinu kontā LV 94 UNLA 0050014267180 vai AS “Swedbank” norēķinu kontā LV28 HABA 0001 4020 50427.
7. Pirms izsoles dalībnieki uzrāda personu apliecinošu dokumentu.
8. Ja izsolē piedalās juridiskas personas pilnvarotā persona, pilnvarai jābūt noformētai atbilstoši Komerclikuma 40. pantam. Ja izsolē piedalās fiziskas personas pilnvarotā persona, pilnvarai jābūt notariāli apliecinātai un  pilnvarā ir jābūt norādītam, ka persona tiek pilnvarota piedalīties izsolē un iegādāties īpašumu par cenu un noteikumiem pēc saviem ieskatiem.
9. Gadījumā, ja pašvaldība konstatē, ka starp izsoles dalībniekiem pastāv vienošanās, kas varētu ietekmēt izsoles rezultātus un gaitu, pašvaldībai ir tiesības izslēgt konkrētos izsoles pretendentus no dalības izsolē vai pārtraukt izsoles procedūru.
10. Reģistrētam izsoles dalībniekam izsniedz reģistrācijas kartiņu.
11. Izsoles organizētājs nav tiesīgs līdz izsoles sākumam izpaust jebkādas ziņas par izsoles dalībniekiem.
12. Izsole var notikt, ja uz to ir reģistrējies vismaz viens izsoles dalībnieks.
13. Ja uz izsoli nav pieteicies neviens dalībnieks, bet noteiktajā termiņā ir saņemts pirmpirkuma tiesību izmantošanas pieteikums, tad Izsoles objekts tiek atsavināts pirmpirkuma tiesīgajam par nosacīto cenu, kas palielināta par vienu soli.
14. Izsoles gaita tiek protokolēta.
15. Ja vairāki izsoles dalībnieki vienlaicīgi pacēluši solīšanas kartes, nosolot cenu, tad izsoles vadītājs nosaka izsoles uzvarētāju ar izlozes palīdzību, gadījumā, ja nākošajā solī nesola neviens dalībnieks.
16. Ja uz izsoli ir ieradies tikai viens dalībnieks, tad viņš atzīstams par izsoles uzvarētāju, ja ir solījis vismaz vienu soli.
17. Izsoles objekta pirmpirkuma tiesības, saskaņā ar likuma “Par zemes privatizāciju lauku apvidos” 30.2 pantu, ir nekustamā īpašuma pašreizējam nomniekam – Bikstu pagasta “Kokles” zemnieku saimniecība, nomas līguma termiņš noteikts 2029.gada 30.septembris.
18. Ja Izsoles objektu iegūst īpašumā izsoles dalībnieks, kurš nav pirmpirkuma tiesīgais, un izbeidz nomas līgumu pirms termiņa, Izsoles objekta ieguvējam ir pienākums atlīdzināt nomniekam visus zaudējumus, kādi viņam nodarīti ar nomas līguma priekšlaicīgu izbeigšanu, kā arī tādā gadījumā jādod piemērots laiks nomas priekšmeta atdošanai.
19. Pamatojoties uz Publiskas personas mantas atsavināšanas likuma 14. panta pirmo daļu, ja izsludinātajā termiņā tiks saņemts pirmpirkuma tiesību izmantošanas pieteikums no personas, kurai ir pirmpirkuma tiesības, tā varēs iegūt nekustamo īpašumu par izsolē nosolīto augstāko cenu. Šai personai šādā gadījumā 10 dienu laikā no izsoles rezultātu apstiprināšanas dienas jāpaziņo Dobeles novada pašvaldībai par pirmpirkuma tiesību izmantošanu, jānoslēdz pirkuma līgums un līdz 2025.gada 31.maijam jāsamaksā augstākā nosolītā cena.
20. Ja Izsoles objekta pirmpirkuma tiesības netiek izmantotas, Izsoles dalībniekam, kurš nosolījis augstāko cenu, ne vēlāk kā 30 dienu laikā no izsoles rezultātu apstiprināšanas dienas jānoslēdz pirkuma līgums un līdz 2025.gada 31.maijam jāsamaksā augstākā nosolītā cena. Ja pirkuma līgums netiek noslēgts noteiktajā termiņā, Izsoles dalībnieks zaudē tiesības iegūt Izsoles objektu un iemaksāto drošības naudu.
21. Ja pirmpirkuma tiesības netiek izmantotas un Izsoles dalībnieks, kurš nosolījis augstāko cenu, nenoslēdz pirkuma līgumu 18. punktā noteiktajā termiņā, Izsoles organizētājs par to informē Izsoles dalībnieku, kurš nosolījis nākamo augstāko cenu. Izsoles dalībniekam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot par Izsoles objekta pirkšanu par paša augstāk nosolīto cenu un noslēgt pirkuma līgumu, veicot pirkuma maksas samaksu līdz 2025. gada 31.maijam.
22. Ja Izsoles dalībnieks, kurš nosolījis nākamo augstāko cenu, nav piekritis iegādāties Izsoles objektu, izsole uzskatāma par nenotikušu.
23. Izsoles rezultātus apstiprina Dobeles novada dome.
24. Izsoles uzvarētājs, viena mēneša laikā pēc izsoles rezultātu apstiprināšanas, slēdz pirkuma nomaksas līgumu, atbilstoši izsoles noteikumos noteiktajam termiņam.
25. Ja Izsoles objekta pirmpirkuma tiesības netiek izmantotas, Pašvaldība rakstiski brīdina Izsoles objekta nomnieku par līguma pirmstermiņa pārtraukšanu, dodot laiku novākt ražu. Izsoles uzvarētājam, slēdzot pirkuma līgumu, tiek noteikts pienākums dot iespēju un netraucēt Izsoles objekta nomnieku ražas novākšanā, pretējā gadījumā sedzot nomniekam nodarītos zaudējumus.
26. Izsoles dalībniekam, kurš nav nosolījis augstāko cenu par Izsoles objektu, drošības naudu atmaksā desmit darba dienu laikā pēc izsoles rezultātu apstiprināšanas dienas. Dalības maksu Izsoles dalībniekiem neatmaksā. Ja izsoles dalībnieks, kas nosolījis augstāko cenu, pirkuma līgumu neparaksta, tad Izsoles objektu piedāvā pirkt izsoles dalībniekam, kurš nosolījis nākamo augstāko cenu. Ja izsoles dalībnieks neparaksta pirkuma līgumu, tad izsoli atzīst par nenotikušu un drošības naudu neatmaksā.
27. Īpašuma tiesības uz Izsoles objektu pāriet uz izsoles uzvarētāju pēc īpašuma tiesību reģistrācijas zemesgrāmatu nodaļā.